Tattalin Arziki (Economy) ya dogara ne akan samar da abinci, sutura, ayyuka, kiwon lafiya, Ilimi, Gine-gine da sauransu, da kuma rarrabasu, da cinikayyarsu har zuwa ga amfani dasu ga al'umma. Tattalin arziki shine bunkasawa, aiwatarwa da habaka ayyukan dake kawo cigaban kasa, ta hanyar dogara akan fitar da amfani daga ayyukan da mutum keyi dan anfanar kansa da kuma kula dasu. Abubuwan dake habaka tattalin arzikin kasa sune, mutane, kasuwanci, Ma'aikatu, da gwamnati. Ayyukan tattalin arziki yafara ne tun daga cinikayya, wato a sanda mutane biyu suka kulla yarjejeniyar cimma ciniki akan wani abu da akeso, ta hanyar amfani da kudi ko wani abu maidaraja kamar zinari,azurfa, tagulla da dai sauransu,duk da yake ana ganin cinikayya ta kudi kawai wani karamin abune idan ana magana akan tattalin arzikin kasa. Tattali arziki na samun zimma ne tun daga samar da ayyuka ko abubuwan dake amfani da albarkatun kasa ko ma'adinai, aikin dan'adam, da sa jari.